Nyeste Skilderie af Kiøbenhavn, 1816-06-29
Odense, den 26 Junii. Ved nylig afdøde Magister, Provst Gottscalets i Gaar paafulgte Jordefærd, blev Liget af Kathedralskolens øverste Classes Disciple baaret til St. Knuds Kirke, hvor H. H. Hr. Biskop Dr. Plum forrettede Jordspaakastelsen og i en Sørgetale med hjertelig Varme mindede om den Hedengangnes flere Fortjenester, som fordum duelig Lærer ved herværende lærde Skole, som Religionslærer og som Videnskabsmand. Liget blev derefter udbaaret til dets Hvilested i Kirkegaarden udenfor Kathedralskolen. Foruden de Jndbudne havde Endeel indfundet sig i Liigfølget, for ved denne frivillige Hylding ogsaa at lægge deres Agtelse for den retskafne og nidkjære Emhedsmand for Dagen. - Jo vanskeligere det er at fange de ødelæggende Maarkatte, hvis stærke Udbredelse her tillands oftere er omtalt i Avisen, desmere fortjener ethvert nogenlunde heldigt Forsøg at komme til almindelig Kundskab. Det glæder derfor Udgiveren at kunne fortælle, hvorledes to unge Mennesker paa eet Sted her i Odense i kort Tid have taget og dræbt ikke mindre end sex af disse skadelige Dyr paa følgende simple Maade. Ved at lægge Mærke til, hvor Maarkatten har sin Gang til Leftet, der som oftest skeer igjennem et Taghuul eller ved selv at brække Hul, opstilles en god Rottesax indrufor, som de løselig tildække med Høe, at den ikke skal kiendes. Ved hver Ende af Saxen henlægges et Æg. Naar nu Maarkatten har listet sig ind, fortærer den først det nærmeste Æg og faaer derved Appetit til det andet; men ved at nærme sig det, plumper den i Saxen og er fanget. At den fornødne Forsigtighed altid bør bruges, ved ikke at henstille slige farlige Jnstrumenter hvor Børn eller Andre uforvarendes kunde komme, vil det ikke være af Veien at bemærke. For Resten burde, som før erindret, flere ved Anviisninger, Belønninger a. opmuntres til at udrydde denne Aar for Aar mere overhaandtagende Landeplage. - Flere have vist i de sidste Aar bemærket det Særsyn, hvorledes Bøgebladene i vore faa levnede Skove ere vrimmelfulde af et Slags spidse, haarde og indvendig hule Udværter, i hver af hvilke findes en lille hvid Orm, som efter Uddannelsen gjennembryder sit snævre Logis, for at see sig om i den store Verden. Naturforskere ville best kunne oplyse, ved hvilke Jnsekter dette Tilfælde foraarsages, og om det ellers kan skade Træerne i deres Væxt. - Som bekiendt faaer Odense sin Vandforsyning fra en Kilde langt udenfor Byen, Roers Kilde kaldet. Men hvad enten denne behøvede at ryddes, eller og de gammeldags Trækkender, hvorigjennem Vandet ledes til Byen, ere Aarsag deri, savner det Kildevands første Egenskab, som er Reenhed, i den Grad, at der undertiden findes et Slags lange Traadorme i Vandet, saa Man ikke nok kan tilraade Vanddrikkerne Forsigtighed. En saadan Tingest, som for 8 Dage siden er bleven oppumpet og tilfældigviis fandtes under Madlavningen i et Kjøkken, er næsten 3 Qvarteer lang, og har nu levet i 8 Dage i et Glas Vand, endog, efterat være overskaaret i 3 Parter, som hver for sig ligefudt vedbliver at leve. - Nylig førtes i Politievennen Klage over de mange Kjellinger, som daglig sees vandrende fra Nyhavn med Brændedragter, hvoriblandt hele Stykker Favnebrænde, som de tilvende sig per fas & nefas. Desværre maa Man ogsaa her udbryde: ligesaa hos Os!" hvorom Man daglig kan overtydes ved Kanalbassinet, især henimod Aften. Det Sørgeligste herved er endda, at det her an Børn, som af Forældrene udskikkes paa disse Fangster med Smaaposer, Forklæder a., dem de ret behændig vide at faae fyldte med Steenkul, Gulvesand, Brændestumper og dsl., og med en sjelden Færdighed udføre deres Expeditioner, saasom med at dukke under i Grøften, naar de frygte for at blive røbede. Forældre, som kunne handle saa samvittighedsløst, og selv indplante Spiren til Forbrydelser hos deres Afkom, burde ikke undgaae følelig Straf, og i alle Tilfælde burde slige Uordener alvorlig forebygges. (Hempels Av.)